菊坡疊遣梅什忽惠蘭芽此變風也敢借前韵效楚詞一章以謝來辱
作者：鄭清之
朝代：宋

paragraphs: 霜雰雰兮風乍力，草變衰兮蛩罷織。
思秋蘭兮委蕭艾，望椒丘兮聊止息。
悵佳人兮既遠，紛吾美兮誰識。
忽有人兮好修，遺予佩兮春色。
茁瓊芽兮九畹，带杜衡兮被石。
凜增冰兮峩峩，杳光風兮驟得。
卜蘭居兮南坡，拂余龜兮食墨。